Априла 1941. године, приликом напада Сила осовине на Југославију, отишао је добровољно у Југословенску војску. Након пуштања из заробљеништва, вратио се у родно место. Током маја и јуна као зидар је био ангажован на оправци касарне у месту Бохињска Бела. Упоредо са овим радио је на организовању устанка. Био је организатор омладинских тројки у родном месту, које су скупљале оружје и војну опрему и вршиле пропагандне акције против окупатора.